ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0250/03

υποβολή: Olivier Dupuis (NI) προς την Επιτροπή

(5 Φεβρουαρίου 2003)

Θέμα: Απεργία πείνας του Zouhair Yahyaoui

Ο κ. Zouhair Yahyaoui,πεύθυνος της ιστοσελίδας TuneZine, κρατούμενος λόγω των πεποιθήσεών του στη φυλακή Borj el Amri, καταδικασμένος τον περασμένο Ιούλιο σε φυλάκιση 2 χρόνων για διάδοση ψευδών ειδήσεων και απατηλή χρήση των μαζικών μέσων, άρχισε στις 17 Ιανουαρίου 2003 απεργία πείνας, διαμαρτυρόμενος για την απουσία περίθαλψης και τις απάνθρωπες συνθήκες κράτησής του και ζητώντας την απελευθέρωσή του. Η οικογένειά του τον επισκέφθηκε στις 23 Ιανουαρίου 2003. Ο κ. Zouhair Yahyaoui, φανερά εξασθενημένος, επανέλαβε ότι είναι αποφασισμένος να συνεχίσει την απεργία του έως ότου αφεθεί ελεύθερος. Επιβεβαίωσε ότι δεν του προσφέρθηκε η κατάλληλη περίθαλψη, και ιδίως αντιβιοτικά, για την αντιμετώπιση της μόλυνσης από την οποίαποφέρει, και ότι αρνήθηκε να πάρει τα χάπια που του πρότεινε ηπηρεσία της φυλακής. Ο κ. Zouhair Yahyaoui παραμένει από τότε που άρχισε την απεργία πείνας στο κελί του και αρνείται να το εγκαταλείψει έστω και για τον καθημερινό περίπατο.

Η Επιτροπή είναι ενήμερη για την απεργία πείνας που έχει αρχίσει ο κ. Zouhair Yahyaoui, προκειμένου να καταγγείλει κυρίως τις απάνθρωπες συνθήκες κράτησης στις φυλακές της Τυνησίας· Εάν ναι, ποιες πρωτοβουλίες έχει αναλάβει για να οδηγήσει τις αρχές της Τυνησίας ναιοθετήσουν επειγόντως τα μέτρα που επιβάλλονται για να εξασφαλίσουν σε όλους του τυνήσιους κρατούμενους και στον κ. Zouhair Yahyaoui αξιοπρεπείς συνθήκες κράτησης· Ακόμη, ποια είναι η θέση της Επιτροπής όσον αφορά τη γενική αμνηστία την οποία προτείνει το σύνολο της τυνησιακής αντιπολίτευσης·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-0250/03 και E-0263/03

(26 Φεβρουαρίου 2003)

Η Επιτροπή είναι ενήμερη για τις απεργίες πείνας που έχουν αρχίσει οι κκ. Yahiaoui και Jebali και παρακολουθεί, μέσω των πηγών που διαθέτει, την κατάσταση τηςγείας τους.

Όπως ήδη αναφέρθηκε στις απαντήσεις στις γραπτές ερωτήσεις αριθ. E-2526/02, E-2597/02, E-2629/02 και E-3031/02 του Αξιότιμου Μέλους, η Επιτροπή ανησυχεί για τις συνθήκες κράτησης του κ. Yahiaoui και των συγκρατούμενών του στη φυλακή Bordj el-Amri.

Αφού απήντησε στις προαναφερθείσες ερωτήσεις, η Ένωση επέστησε εκ νέου την προσοχή των αρχών της Τυνησίας στην περίπτωση του κ. Yahiaoui και των συνθηκών κράτησής του.

Το Αξιότιμο Μέλος έχει εξάλλου ενημερωθεί σχετικά με το γεγονός ότι η Ένωση, κατά την πρόσφατη επιτροπή σύνδεσης Ένωσης-Τυνησίας, κάλεσε τις αρχές να συνεργαστούν με τη Διεθνή Επιτροπή Ερυθρού Σταυρού (ΔΕΕΣ) στον τομέα των συνθηκών κράτησης στην Τυνησία.

Σε άλλο επίπεδο, η Επιτροπή εργάζεταιπέρ του εκσυγχρονισμού της τυνησιακής νομοθεσίας μέσω προγράμματος που καταρτίζεται στο πλαίσιο MEDA. Το πρόγραμμα αυτό προβλέπεται να συμπεριλάβει δράσειςπέρ της σωφρονιστικής διοίκησης.

Η Ένωση, εξάλλου,πενθύμισε στην Τυνησία ότι η καταπολέμηση του ισλαμικού εξτρεμισμού δεν είναι δυνατόν να επιτευχθεί εις βάρος των ανθρωπίνων δικαιωμάτων και των θεμελιωδών αρχών. Το ζήτημα της γενικής αμνηστίας για μια ορισμένη κατηγορία κρατουμένων δεν έχει επί του παρόντος τεθεί με τις αρχές της Τυνησίας.
ΓΡΑΠΤΗ ΕΡΩΤΗΣΗ P-0326/03

υποβολή: Maurizio Turco (NI) προς την Επιτροπή

(5 Φεβρουαρίου 2003)

Θέμα: Μικρές επιδοτήσεις που χορηγούνται σεψηλό αριθμό θρησκευτικών οργανώσεων από τα κοινοτικά ταμεία και τις οποίες διαχειρίζεται απ ευθείας η Επιτροπή

Λαμβάνονταςπόψη πως από την απάντηση στην ερώτηση Ε-0291/01(1) προκύπτει ότι Υψηλός αριθμός θρησκευτικών οργανώσεων είναι δυνατόν να λάβει από τα κοινοτικά ταμεία μικρές επιδοτήσεις διαχειριζόμενες απ ευθείας από την Επιτροπή. Οι επιδοτήσεις αυτές είναι δύο τύπων:επιδοτήσεις που συμβάλλουν στο κόστος λειτουργίας για δραστηριότητες συντονισμού και εκπροσώπησης σε ευρωπαϊκό επίπεδο μη κερδοσκοπικών οργανώσεων και συγκεκριμένες επιδοτήσεις για μεμονωμένα προγράμματα.

Ποια είναι τα ποσά και οι οργανώσεις που έλαβαν κατά την τριετία 2000/2002 τις μικρές αυτές επιδοτήσεις για τις δραστηριότητες συντονισμού και εκπροσώπησης σε ευρωπαϊκό επίπεδο μη κερδοσκοπικών οργανώσεων και για μεμονωμένα προγράμματα·

(1) ΕΕ C 261 E της 18.9.2001, σελ. 78.

Απάντηση της κ. Reding εξ ονόματος της Επιτροπής

(4 Μαρτίου 2003)

Μόνο η οργάνωση Church & Society Commission με έδρα τις Βρυξέλλες που παρέχει τη γραμματειακήποστήριξη στην Soul for Europe η οποία καλύπτει τις κύριες θρησκείες (χριστιανισμό, μουσουλμανισμό και ιουδαϊσμό) καθώς και τον ουμανισμό, έλαβε οικονομική ενίσχυση για δραστηριότητες συντονισμού και εκπροσώπησης θρησκευτικών οργανώσεων σε ευρωπαϊκό επίπεδο κατά τη διάρκεια της περιόδου 2000-2002. Η επιδότηση αυτή ήταν αποτέλεσμα της δέσμευσης κεφαλαίων από το Κοινοβούλιο για τη γραμμή του προϋπολογισμού Α-3021. Τα ποσά των επιδοτήσεων που χορηγήθηκαν το 2000, 2001 και το 2002 ανήλθαν σε 44 000 ευρώ, 41 000 ευρώ και 39 780 ευρώ αντίστοιχα.

Η γραμμή Α-3024 του γενικού προϋπολογισμού της Ένωσης προβλέπει επιδοτήσεις για συγκεκριμένα σχέδια που διοργανώνονται από ενώσεις και ομοσπονδίες ευρωπαϊκού συμφέροντος.

Σε αυτή τη γραμμή προϋπολογισμού χορηγήθηκε παρόμοιο ποσό για κάθε ένα από τα τρία έτη 2000, 2001 και 2002, δηλαδή 1 260 000 ευρώ ετησίως.

Η επιχορήγηση αυτή προοριζόταν αποκλειστικά για τηνποστήριξη δραστηριοτήτων και σχεδίων με ευρωπαϊκό επίκεντρο καθώς και για τηνποστήριξη δραστηριοτήτων στο πλαίσιο του προβληματισμού σε ευρωπαϊκό επίπεδο σχετικά με τα ηθικά και πνευματικά θεμέλια του ευρωπαϊκού οικοδομήματος.

Οι κατάλογοι των δικαιούχων για τα τρία αυτά έτη αποστέλλονται απευθείας στο αξιότιμο μέλος και στη γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0344/03

υποβολή: Jos Ribeiro e Castro (UEN) προς την Επιτροπή

(10 Φεβρουαρίου 2003)

Θέμα: Γυναικείες οργανώσεις — κονδύλιο Α-3046

Το έτος 2002, δημιουργήθηκε, με παρότρυνση του Ευρωπαϊκού Κοινοβουλίου, το νέο κονδύλιο του προϋπολογισμού Α-3046, με ετήσιες πιστώσεις 300 000 ευρώ. Το νέο αυτό κονδύλιο, σύμφωνα με τη διατύπωση, προορίζεται να καλύψει τις επιχορηγήσεις προς τις γυναικείες οργανώσεις που δεν καλύπτονται από το ευρωπαϊκό λόμπυ γυναικών. Τα στοιχεία αυτά διατηρούνται απαράλλακτα στον προϋπολογισμό 2003, ο οποίος ήδη εγκρίθηκε.

Δεδομένου ότι πρόκειται για ένα νέο κονδύλιο, ερωτάται η Επιτροπή:

Το 2002, ποιες οργανώσεις ήτανποψήφιες και έλαβαν πόρους από το κονδύλιο Α-3046· Ποιες έγιναν δεκτές και έλαβαν επιχορηγήσεις από το κονδύλιο αυτό και ποια ποσά τους διατέθηκαν· Ποιες ήταν οι οργανώσεις οι αιτήσεις των οποίων απορρίφθηκαν· Και στις δύο περιπτώσεις, για ποιους λόγους και με ποια επιχειρήματα· Ποια άλλα διδάγματα αποκόμισε η Επιτροπή από το πρώτο αυτό έτος εφαρμογής (2002) του κονδυλίου Α-3046·

Απάντηση της κ. Διαμαντοπούλου εκ μέρους της Επιτροπής

(21 Μαρτίου 2003)

Βάσει της νέας γραμμής του προϋπολογισμού A-3046 με τίτλο Γυναικείες Οργανώσεις, στην οποία αναφέρεται ο κ. βουλευτής, η Επιτροπή προκήρυξε ανοικτή πρόσκλησηποβολής προτάσεων με σκοπό τη δημιουργία κοινοπραξίας γυναικείων οργανώσεων που δεν καλύπτονται από το ευρωπαϊκό λόμπυ γυναικών, το οποίο βοηθά γυναίκες θύματα του εμπορίου ανθρώπων στην Ευρώπη. Η πρωτοβουλία αυτή προσδοκάται ότι θα συμπληρώσει το φάσμα των μέσων που διαθέτει την παρούσα στιγμή η Ένωση για την καταπολέμηση του εμπορίου ανθρώπων, αναπτύσσοντας μια επιπλέον πτυχή, δηλ. την επι τόπου παροχή βοήθειας στις γυναίκες θύματα του εμπορίου ανθρώπων.

Η Επιτροπή δημοσίευσε το κείμενο ανοικτής πρόσκλησηςποβολής προτάσεων (VP/2002/014) και τις κατευθυντήριες γραμμές προς τουςποψηφίους στον ιστοχώρο της Μονάδας για την Ισότητα μεταξύ ανδρών και γυναικών(1) στα μέσα Ιουλίου 2002 και η προθεσμίαποβολής των προτάσεων έληξε στις 16 Σεπτεμβρίου 2002.

Υποβλήθηκαν δύο προτάσεις σε απάντηση στην πρόσκληση. Επιλέχτηκε για χρηματοδότηση το σχέδιο πουπέβαλε η Associazione IRENE (μη κυβερνητική οργάνωση που εκπροσωπεί ένα ιταλικό δίκτυο καταξιωμένων ΜΚΟ) με στόχο το συντονισμό της δράσης τοπικών γυναικείων οργανώσεων από το Βέλγιο, τη Δανία, την Ελλάδα, την Ισπανία, τη Γαλλία, την Ιταλία και τη Νορβηγία, οι οποίες δραστηριοποιούνται στον τομέαποστήριξης και αρωγής των θυμάτων του εμπορίου ανθρώπων.

Οι κύριοι λόγοι για την απόφαση αυτή σχετίζονται με τον αριθμό των χωρών που συμμετείχαν καθώς και το χρηματοδοτικό καθεστώς των προτάσεων σχεδίων που αξιολογήθηκαν.

Όσον αφορά τα διδάγματα από το πρώτο έτος εκτέλεσης της γραμμής του προϋπολογισμού A-3046, η Επιτροπή κρίνει ότι η ανταπόκριση στην πρωτοβουλία αυτήπήρξε θετική, και κατά συνέπεια σκοπεύει να χρησιμοποιήσει την ίδια γραμμή στον προϋπολογισμό του 2003 για τον ίδιο τύπο δραστηριοτήτων.

(1) http://europa.eu.int/comm/employment_social/equ_opp/index_en.htm.
ΓΡΑΠΤΗ ΕΡΩΤΗΣΗ E-0119/03

υποβολή: Jorge Hernndez Mollar (PPE-DE) προς την Επιτροπή

(28 Ιανουαρίου 2003)

Θέμα: Συμμετοχή της ΕΕ στην επέκταση του φράγματος της Κονθεπθιόν (Μαρμπέγια)

Η επέκταση του φράγματος της Κονθεπθιόν (Μαρμπέγια, Ισπανία), σημειώνει επικίνδυνη καθυστέρηση, πράγμα που δημιουργεί ανησυχίες, δεδομένου ότι είναι θεμελιώδους σημασίας για την ύδρευση ολόκληρης της περιοχής της ισπανικής Κόστα ντελ Σολ, σε μια ιστορική στιγμή κατά την οποία κατασκευάζεται στην περιοχή ξενοδοχειακό δυναμικό 30 000 νέων κλινών, πράγμα που προοιωνίζει σημαντική αύξηση του τουρισμού στην ζώνη αυτή της αναπτυσσόμενης περιφέρειας της Ανδαλουσίας.

Η εν λόγω επέκταση αφορά τον σχεδόν διπλασιασμό της χωρητικότητας του φράγματος με την δημιουργία προσθήκης, πουψωθεί κατά 16 μέτραπεράνω του ήδηφιστάμενου φράγματος, οπότε η χωρητικότητα του φράγματος θα αυξηθεί και τα 56 κυβικά εκατόμετρα θαπερβούν τα εκατό.

Μπορεί να αναφέρει η Επιτροπή ποια είναι η κοινοτική συμβολή σε ένα τόσο σημαντικό έργο ύδρευσης στην ισπανική Κόστα ντελ Σολ και σε ποιο βαθμό θα ήταν διατεθειμένη να ενισχύσει την εκτέλεσή του·

Απάντηση του κ. Barnier εξ ονόματος της Επιτροπής

(27 Φεβρουαρίου 2003)

Οι ισπανικές αρχέςπέβαλαν στην Επιτροπή, στις 11 Δεκεμβρίου 2002, αίτηση ενίσχυσης από το Ταμείο Συνοχής για μία μελέτη με τίτλο El estudio y redaccin del proyecto y estudio de impacto ambiental del recrecimiento de la presa de la Concepcin. Πρόκειται για μια μελέτη τεχνικής στήριξης που συνδέεται με ένα επιλέξιμο έργο, του οποίου το συνολικό δυνάμενο να χρηματοδοτηθεί κόστος ανέρχεται σε 575 980 ευρώ. Το ποσοστό κοινοτικής συγχρηματοδότησης που ζητούν οι ισπανικές αρχές ανέρχεται σε 85 %. Ο φάκελος ερευνάται τώρα από τιςπηρεσίες της Επιτροπής.

Η Επιτροπή θα εξετάσει κάθε ενδεχόμενη αίτηση ενίσχυσης εκ μέρους του ισπανικού κράτους, που προορίζεται για την αύξηση του μεγέθους τουπόψη φράγματος, είτε από το Ταμείο Συνοχής είτε στο πλαίσιο του Ευρωπαϊκού Ταμείου Περιφερειακής Ανάπτυξης (ΕΤΠΑ), σε πλήρη συμμόρφωση με το ισχύον κανονιστικό πλαίσιο.
ΓΡΑΠΤΗ ΕΡΩΤΗΣΗ E-0493/03

υποβολή: Glyn Ford (PSE) προς την Επιτροπή

(21 Φεβρουαρίου 2003)

Θέμα: Η οδηγία περί καταναλωτικής πίστης και η καταπολέμηση του οικονομικού εγκλήματος

Υπό την παρούσα μορφή της, η οδηγία περί καταναλωτικής πίστης ενέχει τον κίνδυνο να αποτρέψει την ανταλλαγή πληροφοριών για τους σκοπούς της ταυτοποίησης πελατών, της πρόληψης της απάτης και της νομιμοποίησης εσόδων από παράνομες δραστηριότητες, με τις εξής δυσμενείς συνέπειες:

- Προγράμματα καταπολέμησης της απάτης μέσω της ανταλλαγής δεδομένων όπως τα CIFAS και HUNTER, τα οποία βοηθούν τις εταιρείες κτηματικής πίστης να αποφύγουν τη χορήγηση ενυπόθηκων δανείων ύψους περίπου 25 εκατομμυρίων λιρών Αγγλίας το χρόνο σε απατεώνες, θα τερματιστούν, αφήνοντας τις εταιρείες αυτές έρμαια στην εκμετάλλευση.

- Χορηγώντας δάνεια σε απατεώνες, οι εταιρείες κτηματικής πίστης επιβαρύνονται με περισσότερες επισφαλείς απαιτήσεις και στη συνέχεια αναπόφευκτα μεταβιβάζουν το κόστος στους πραγματικούς πελάτες τους.

- Εάν δεν παρέχεται στις εταιρείες κτηματικής πίστης η δυνατότητα να διεξάγουν ελέγχους ταυτοποίησης μέσω της ανταλλαγής δεδομένων, στο πλαίσιο της πρόληψης της νομιμοποίησης εσόδων από παράνομες δραστηριότητες, θα διακυβευτεί η ικανότητά τους να συμμορφώνονται με τους κανονισμούς του 1993 που αφορούν τη νομιμοποίηση εσόδων από παράνομες δραστηριότητες και με τους κανόνες που θέσπισε το 2001 η βρετανική εποπτική αρχή χρηματοπιστωτικώνπηρεσιών (FSA).

Σχεδιάζει η Επιτροπή να λάβειπόψη τους παράγοντες αυτούς·

Απάντηση του κ. Byrne Εξ ονόματος της Επιτροπής

(25 Μαρτίου 2003)

Η πρόταση νέας οδηγίας για τις πιστώσεις που χορηγούνται στους καταναλωτές(1) ορίζει διατάξεις για τις πληροφορίες που συλλέγουν πιστωτές και μεσίτες πιστώσεων από καταναλωτές, εγγυητές ή από κάθε άλλο πρόσωπο σε σχέση με τη σύναψη και τη διαχείριση συμβάσεων πίστωσης και εγγύησης που καλύπτονται από την οδηγία. Αυτές οι διατάξεις προβλέπουν ότι η επεξεργασία των αποκτηθεισών πληροφοριών πρέπει να περιορίζεται στο σκοπό της αξιολόγησης της χρηματοοικονομικής κατάστασης του καταναλωτή ή του εγγυητή και της ικανότητάς τους για αποπληρωμή.

Το επίκεντρο της πρότασης οδηγίας είναι η σχέση πιστωτή (μεσίτη)/καταναλωτή και ο σκοπός των περιορισμών είναι να αποφευχθούν άσχετες ερωτήσεις για θέματα όπως η φυλή, η ηλικία, το φύλο κ.τ.λ. ή η καταχρηστική εκμετάλλευση των δεδομένων που έχουν συλλεχθεί.

Ο προσδιορισμός της ταυτότητας των καταναλωτών, ή η πρόληψη της απάτης, της νομιμοποίησης εσόδων από παράνομες δραστηριότητες και άλλων εγκληματικών δραστηριοτήτων δεν πρέπει να επηρεάζονται από τις διατάξεις αυτής της πρότασης, η οποία συζητείται αυτή τη στιγμή στο Κοινοβούλιο και το Συμβούλιο.

Αυτή η πρόταση δεν πρέπει να έχει αντίκτυπο στη νομική θέση τρίτων μερών εκτός από τον πιστωτή ή το μεσίτη, όπως τα Cifas και Hunter, εφόσον λειτουργούν σύμφωνα με το ισχύον κοινοτικό δίκαιο και την εθνική νομοθεσία που έχειιοθετηθεί για την εφαρμογή του.

(1) ΕΕ C 331 E της 31.12.2002.
ΓΡΑΠΤΗ ΕΡΩΤΗΣΗ E-0211/03

υποβολή: Christine De Veyrac (PPE-DE) προς την Επιτροπή

(3 Φεβρουαρίου 2003)

Θέμα: Το Πρόγραμμα Galileo

Το ευρωπαϊκό δορυφορικό σύστημα πλοήγησης Galileo θα προσφέρει διάφορεςπηρεσίες: ανοικτήπηρεσία (OS),πηρεσία προστασίας της ανθρώπινης ζωής (Sol), εμπορικήπηρεσία (CS), ρυθμισθείσα δημόσιαπηρεσία (PRS) καιπηρεσία έρευνας και διάσωσης(SAR). Προτίθεται η Επιτροπή να θέσει σε λειτουργία αυτές τιςπηρεσίες μέσω διαφόρων γραφείων· Πρόκειται για την δημιουργία γραφείου πλοήγησης με πολυμέσα. Ποιά είναι τα άλλα γραφεία στα οποία έχουν γίνει βολιδοσκοπήσεις·

Απάντηση της κας de Palacio εξ ονόματος της Επιτροπής

(14 Φεβρουαρίου 2003)

Μέχρι το 2005, η ευθύνη του αναπτυξιακού προγράμματος βαρύνει την κοινή επιχείρηση που συνεστήθη βάσει του κανονισμού (ΕΚ) αριθ 876/2002 του Συμβουλίου της 21ης Μαΐου 2002 περί της δημιουργίας της κοινής επιχείρησης Galileo(1). Η επιχείρηση αυτή θα μεριμνήσει όχι μόνον για την τεχνική επιτυχία της πρώτης αυτής φάσεως, αλλά και για την εκχώρηση των δικαιωμάτων όσον αφορά τηνποδομή (φάσεις διάταξης, συντήρησης και εκμετάλλευσης).

Στη συνέχεια, η διαχείριση του Galileo θα διενεργηθεί από τον όμιλο που απέσπασε τη σύμβαση εκχώρησης. Ο κάτοχος της εκχώρησης, ο οποίος πιθανότατα θα παρουσιαστείπό μορφήν πολυκλαδικών ομίλου επιχειρήσεων, θα είναι εμπορική εταιρεία. Θα επιλεγεί στο τέρμα μιας διαδικασίας που θα αρχίσει το 2003 και θα ολοκληρωθεί το καλοκαίρι του 2004.

Ως εκ τούτου, οιπηρεσίες Galileo δεν θα προσφερθούν από οργανισμούς, αλλά από τον ίδιο τον κάτοχο της εκχώρησης.

Θα εκκρεμεί ωστόσο ο καθορισμός του εκχωρούντος οργάνου, το οποίο θα έχει την ευθύνη της τήρησης των όρων της εκχωρητικής σύμβασης. Ο φορέας αυτός μπορεί να λάβει διάφορες μορφές. Μέχρι στιγμής δεν έχει γίνει επιλογή όσον αφορά τη φύση της μελλοντικής αυτής δομής. Η Επιτροπή θαποβάλει σχετική πρόταση στο Ευρωπαϊκό Κοινοβούλιο και το Συμβούλιο εντός του 2004.

(1) ΕΕ L 138 της 28.5.2002.
ΓΡΑΠΤΗ ΕΡΩΤΗΣΗ E-0139/03

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιανουαρίου 2003)

Θέμα: Διεθνής Αλιευτική Συμφωνία ΕΕ-Γκαμπόν και συνεργασία για την ανάπτυξη

Στο πλαίσιο της ισχύουσας Διεθνούς Αλιευτικής Συμφωνίας ΕΕ-Γκαμπόν:

1. Μπορεί να μας πληροφορήσει η Επιτροπή τι ποσό προορίζει η ΕΕ στην ανάπτυξη του αλιευτικού τομέα της Γκαμπόν·

2. Μπορεί να μας πληροφορήσει η Επιτροπή σε τι ύψος ανέρχεται η οικονομική αντιστάθμιση που χορηγεί η ΕΕ σε αντάλλαγμα για τα αλιευτικά δικαιώματα που αποκτά ο κοινοτικός στόλος·

3. Μπορεί να μας πληροφορήσει η Επιτροπή τι ποσό πρέπει να καταβάλλουν οι πλοιοκτήτες της Κοινότητας ως τέλη με αντάλλαγμα άδειες ή δικαιώματα αλιείας·

Απάντηση του κ. Fischler εξ ονόματος της Επιτροπής

(7 Μαρτίου 2003)

1. Το άρθρο 2 του ισχύοντος πρωτοκόλλου της αλιευτικής συμφωνίας μεταξύ της Κοινότητας και της Δημοκρατίας της Γκαμπόν(1) καθορίζει το επίπεδο της χρηματικής αντιστάθμισης σε 1 262 500 ευρώ ετησίως. Από το ποσό αυτό, το πρωτόκολλο προβλέπει 883 750 ευρώ ετησίως για τα μέτρα που αφορούν τη στήριξη της αλιείας της Γκαμπόν που προσδιορίζονται στο άρθρο 3 του πρωτοκόλλου.

2. Η χρηματική αντιστάθμιση των 1 262 500 ευρώ ετησίως αντιπροσωπεύει το ποσό που καταβάλλεται σε αντάλλαγμα των αλιευτικών δυνατοτήτων που διατίθενται στον κοινοτικό στόλο.

3. Τα ποσά που καταβάλλονται από τους πλοιοκτήτες καθορίζονται στο παράρτημα του πρωτοκόλλου.

Τα τέλη αδείας για μηχανότρατες ανέρχονται σε 168 ευρώ ανά κόρο ολικής χωρητικότητας (ΚΟΧ) ανά σκάφος ετησίως. Τα τέλη για εξαμηνιαίες άδειες είναι κατά 3 %ψηλότερα και τα τέλη για τετραμηνιαίες άδειες κατά 5 %ψηλότερα.

Τα τέλη αδείας ανέρχονται σε 25 ευρώ ανά τόνο τόνου που αλιεύεται στα ύδατα της Γκαμπόν. Οι άδειες εκδίδονται μετά από προκαταβολή 2 600 ευρώ για τα θυναλιευτικά με γρίπο και 1 100 ευρώ για τα παραγαδιάρικα επιφανείας.

(1) ΕΕ L 89 της 5.4.2002.
ΓΡΑΠΤΗ ΕΡΩΤΗΣΗ E-0495/03

υποβολή: Joan Vallv (ELDR) προς την Επιτροπή

(21 Φεβρουαρίου 2003)

Θέμα: Σεβασμός και ενθάρρυνση της γλωσσικής πολυμορφίας στην Ευρώπη

Στο στοιχείο στ) της παραγράφου 13 του ψηφίσματος του Ευρωπαϊκού Κοινοβουλίου της 14ης Ιανουαρίου 2003 σχετικά με τον ρόλο των περιφερειακών και τοπικών αρχών στην ευρωπαϊκή οικοδόμηση (P5_TA_PROV(2003)0009) προτείνεται να προστεθεί στη Συνθήκη ΕΚ το ακόλουθο νέο άρθρο 151α:

Η Κοινότητα, στο πλαίσιο των αρμοδιοτήτων της, σέβεται και ενθαρρύνει την γλωσσική πολυμορφία στην Ευρώπη, συμπεριλαμβανομένων των περιφερειακών ή μειονοτικών γλωσσών ως εκφράσεως της πολυμορφίας αυτής, ενθαρρύνοντας τη συνεργασία μεταξύ κρατών μελών και χρησιμοποιώντας και τα άλλα ενδεδειγμένα για την επίτευξη του στόχου αυτού μέσα.

Θα μπορούσε η Επιτροπή να εξηγήσει πώς σκοπεύει ναλοποιήσει τον στόχο αυτό, λαμβάνονταςπόψη το γεγονός ότι το 2001 ανακηρύχθηκε Ευρωπαϊκό έτος γλωσσών και ότιπάρχουν στην Ευρώπη γλώσσες που απολαμβάνουν επίσημου καθεστώτος στις αντίστοιχες περιοχές των κρατών μελών όπου χρησιμοποιούνται, αλλά δεν αναγνωρίζονται επισήμως στο πλαίσιο της ΕΕ, όπως συμβαίνει με την καταλανική· Ποιες είναι οι συγκεκριμένες προτάσεις της Επιτροπής για την προώθηση αυτής της ομάδας γλωσσών, που χαρακτηρίζονται από τόσο ειδική κατάσταση·

Απάντηση της κ. Reding εξ ονόματος της Επιτροπής

(19 Μαρτίου 2003)

Ύστερα από τον εορτασμό του Ευρωπαϊκού έτους των γλωσσών, το οποίο αναμφισβήτητα συνέβαλε στην προώθηση της γλωσσικής πολυμορφίας και της εκμάθησης ξένων γλωσσών, όπως διαπιστώνεται στην έκθεσηλοποίησής του(1), ήταν ευρύτατη η επιθυμία να συνεχιστεί το έργο ενίσχυσης της εκμάθησης ξένων γλωσσών και της γλωσσικής πολυμορφίας που επιτελέστηκε στα πλαίσια του Έτους. Οιπηρεσίες της Επιτροπής συνέταξαν έγγραφο διαβούλευσης σχετικά με την προώθηση της εκμάθησης γλωσσών και της γλωσσικής πολυμορφίας(2), με βάση το οποίο εγκαινιάστηκε ευρεία δημόσια διαβούλευση το Δεκέμβριο του 2002. Το έγγραφο αυτόποβλήθηκε επίσης στο Κοινοβούλιο. Βάσει των αποτελεσμάτων της διαβούλευσης αυτής, η Επιτροπή σκοπεύει στα μέσα του 2003 να εκδώσει ένα σχέδιο δράσης για την ενθάρρυνση της εκμάθησης γλωσσών και της γλωσσικής πολυμορφίας που θα βασίζεται σε ενέργειες που χρησιμοποιούν διαθέσιμους πόρους στο πλαίσιοφιστάμενων κοινοτικών προγραμμάτων και δραστηριοτήτων.

Η Επιτροπή εισηγήθηκε την έγκριση μιας ολοκληρωμένης προσέγγισης που περιλαμβάνει περιφερειακές και μειονοτικές γλώσσες. Ένα από τα ζητήματα που τέθηκαν στο έγγραφο συζήτησης αφορά τους τρόπους με τους οποίους η Ένωση θα μπορούσε ναποστηρίξει τα κράτη μέλη στην προώθηση της γλωσσικής πολυμορφίας.

Παράλληλα η Επιτροπή χρηματοδότησε μια μείζονα μελέτη για τηνποστήριξη των μειονοτικών γλωσσών στην Ευρώπη, την οποία μπορεί ήδη κάποιος να συμβουλευτεί στον ιστοχώρο της Γενικής Διεύθυνσης Εκπαίδευσης και Πολιτισμού(3).

Η Επιτροπή συνέχισε τη χρηματοδοτική της στήριξη προς το Ευρωπαϊκό Γραφείο για τις λιγότερο διαδεδομένες γλώσσες και το δίκτυο πληροφόρησης Mercator.

(1) COM(2002)597 τελικό.

(2) SEC(2002)1234 της 13ης Νοεμβρίου 2002.

(3) http://europa.eu.int/comm/education/langmin.html.
ΓΡΑΠΤΗ ΕΡΩΤΗΣΗ E-0444/03

υποβολή: Bill Newton Dunn (ELDR) προς την Επιτροπή

(19 Φεβρουαρίου 2003)

Θέμα: Ασφάλιση ιδίας ευθύνης του εργοδότη

Στα περισσότερα κράτη μέλη της ΕΕ οι εθνικές κυβερνήσεις καλύπτουν την ασφάλιση ιδίας ευθύνης του εργοδότη μέσω των εθνικών προγραμμάτων ασφάλισης. Εντούτοις, στο Ηνωμένο Βασίλειο, την ασφάλιση αυτή διαχειρίζονται οι ιδιωτικές ασφαλιστικές εταιρίες.

Προτίθεται μήπως η Επιτροπή να εξασφαλίσει ίσους όρους στον τομέα της ασφάλισης ιδίας ευθύνης του εργοδότη σε ολόκληρη την επικράτεια της Ευρωπαϊκής Ένωσης·

Απάντηση της κ. Διαμαντοπούλου εξ ονόματος της Επιτροπής

(18 Μαρτίου 2003)

Από τη στιγμή που δεν δίνονται διευκρινήσεις που να επιτρέπουν στην Επιτροπή να προβεί στις απαραίτητες έρευνες σχετικά με το θέμα που τίθεται, η Επιτροπή δυστυχώς δεν μπορεί προς το παρόν να απαντήσει στην ερώτηση. Παρακαλείται λοιπόν ο αξιότιμος βουλευτής να είναι σαφέστερος στη διατύπωση της ερώτησής του.
ΓΡΑΠΤΗ ΕΡΩΤΗΣΗ E-0152/03

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιανουαρίου 2003)

Θέμα: Διεθνής Αλιευτική Συμφωνία ΕΕ-Νορβηγίας και συνεργασία για την ανάπτυξη

Στο πλαίσιο της ισχύουσας Διεθνούς Αλιευτικής Συμφωνίας ΕΕ-Νορβηγίας:

1. Μπορεί να μας πληροφορήσει η Επιτροπή τι ποσό προορίζει η ΕΕ στην ανάπτυξη του αλιευτικού τομέα της Νορβηγίας·

2. Μπορεί να μας πληροφορήσει η Επιτροπή σε τι ύψος ανέρχεται η οικονομική αντιστάθμιση που χορηγεί η ΕΕ σε αντάλλαγμα για τα αλιευτικά δικαιώματα που αποκτά ο κοινοτικός στόλος·

3. Μπορεί να μας πληροφορήσει η Επιτροπή τι ποσό πρέπει να καταβάλλουν οι πλοιοκτήτες της Κοινότητας ως τέλη με αντάλλαγμα άδειες ή δικαιώματα αλιείας·

Απάντηση του κ. Fischler Εκ μέρους της Επιτροπής

(3 Μαρτίου 2003)

Το αξιότιμο Μέλος έθεσε τρεις ερωτήσεις σχετικά με τις οικονομικές δοσοληψίες και τα τέλη αδειών στα πλαίσια της Συμφωνίας ΕΕ-Νορβηγίας. Η συμφωνία δεν προβλέπει οικονομικές δοσοληψίες μεταξύ της Κοινότητας και της Νορβηγίας ούτε διατάξεις σχετικά με τέλη για άδειες αλιείας.